Arbejde, politik, familie- og privatliv har været for svært at kombinere for SF-politikeren Jørgen Birkemose Andersen, der derfor har valgt ikke at genopstille til byrådsvalget i november. - Jeg har i alt for høj grad været fyldt at det politiske liv. En sådan situation er uholdbar for mig, og derfor har jeg været nødt til at foretage dette valg, skriver Jørgen Birkemose Andersen i en pressemeddelelse. Jørgen Birkemose Andersen var ellers nummer to på SFs kandidatliste, men et fuldtidsarbejde på UCN og et højt prioriteret familieliv har fået byrådsmedlemmet til at trække sig. - Vi har i Aalborg et stærkt kandidathold med Jane Østergaard i spidsen, og jeg er ikke i tvivl om at dette stærke hold vil fortsætte det politiske arbejde på allerbedste vis, siger Jørgen Birkemose Andersen.

Opsummering:
Jørgen Birkemose Andersen genopstiller ikke